หุ้นสหรัฐปิดในแดนบวก
ดัชนีหุ้นดาวโจนส์&nbsp; ปิดที่ 11,533.31 จุด เพิ่มขึ้น 55.18 จุด ด้านแนสแดค ปิดที่ 2,667.61 จุด เพิ่มขึ้น 18.05 จุด ขณะที่ราคาน้ำมันยังบวกต่อเนื่อง
22 ธ.ค. 2553

ดัชนีหุ้นดาวโจนส์  ปิดที่ 11,533.31 จุด เพิ่มขึ้น 55.18 จุด ด้านแนสแดค ปิดที่ 2,667.61 จุด เพิ่มขึ้น 18.05 จุด ขณะที่ราคาน้ำมันยังบวกต่อเนื่อง 
ด้านตลาดหุ้นสหรัฐฯวานนี้  การซื้อขายค่อนข้างเบาบาง ก่อนปิดในแดนบวก หลังจากแรงหนุนจากผลประกอบการบริษัทต่างๆ ในจำนวนนั้นรวมไปถึงบริษัทซอฟต์แวร์ยักษ์ใหญ่ "อะโดบี"
ดัชนีหุ้นดาวโจนส์ เพิ่มขึ้น 55.18 จุด (0.48 เปอร์เซ็นต์) ปิดที่ 11,533.31 จุด แนสแดค เพิ่มขึ้น 18.05 จุด (0.68 เปอร์เซ็นต์) ปิดที่ 2,667.61 จุด เอสแอนด์พี เพิ่มขึ้น 7.53 จุด (0.60 เปอร์เซ็นต์) ปิดที่ 1,254.61 จุด
ขณะที่ราคาน้ำมันยังบวกต่อเนื่องวานนี้ ท่ามกลางการซื้อขายที่ผันผวน จากแรงหนุนของดอลลาร์ที่อ่อนค่าและสภาพอากาศหนาวเหน็บในยุโรปกับสหรัฐฯ
สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกุมภาพันธ์ เพิ่มขึ้น 45 เซนต์ ปิดที่ 89.82 ดอลลาร์ต่อบาร์เรล ส่วนเบรนท์ทะเลเหนือ งวดส่งมอบเดือนเดียวกัน เพิ่มขึ้น 46 เซนต์ ปิดที่ 93.20 ดอลลาร์ต่อบาร์เรล